# Steenwerk

Steenwerk (e galleg:Steenwerck ) a zo ur gumun eus Flandrez Frañs, e departamant Norzh, en Hanternoz Bro-C'hall.

## Douaroniezh

* War lez ar stêr Leie emañ Steenwerk.

## Istor
### XX$^{vet}$ kantved
#### Brezel-bed kentañ

* Nepell ag an talbenn edo Steenwerk betek penn-kentañ miz Ebrel 1918. Kemeret e voe gant an Alamaned neuze. Tapet e voe gant an 23rd Lancashire Fusiliers (lu ar Rouantelezh-Unanet) d’an 2 a viz Gwengolo 1918 en-dro. Distrujet razh e voe an iliz katolik hag ar gêriadenn. Tremen 4 700 soudard a zo douaret er gumun.
* Roet e voe ar Groaz Vrezel 1914-1918 d'ar gumun e 1920.

#### Eil Brezel-bed

* Dieubet e voe ar gumun gant lu ar Rouantelezh-Unanet d'ar 6 a viz Gwengolo 1944.

## Monumantoù ha traoù heverk

* Iliz katolik Sant-Yann-Vadezour, 1928

## Bezioù ha beredoù ar Brezel-bed kentañ
### Bered alaman: Kriegsgräberstätte Steenwerck

2 048 soudard alaman a zo douaret enni .

### Bezioù ar C'hommonwealth e bered ar gumun

| Bro | Niver a soudarded |
| Afrika ar Su | 1 |
| Rouantelezh-Unanet | 11 |
| Hollad | 12 |
Marvet int e-pad ar Brezel-bed kentañ.

### Bered ar C'hommonwealth: Croix-du-Bac British Cemetery

| Bro | Niver a soudarded |
| Aostralia | 11 |
| Rouantelezh-Unanet | 537 |
| Zeland-Nevez | 5 |
| Hollad | 554 |
Ur vered ag ar Brezel bed kentañ eo. Digoret e voe ar vered gant unanadoù stourm ha gant klañvdioù-brezel e miz Gouere 1916. Implijet e voe betek penn-kentañ miz Meurzh 1918. D’an 10 a viz Ebrel 1918 e voe kemeret Trois Arbres gant al Lu alaman. Tapet e voe gant an 23rd Lancashire Fusiliers d’an 2 a viz Gwengolo 1918 en-dro. Un nebeud bezioù ouzhpenn a voe graet e miz Here 1918. Goude arsav-brezel an 11 a viz Du 1918 e voe degaset bezioù eus tachennoù-emgann.

### Bered ar C'hommonwealth: Le Grand Beaumart British Cemetery

| Bro | Niver a soudarded |
| Kanada | 1 |
| Rouantelezh-Unanet | 552 |
| Hollad | 553 |
Ur vered ag ar Brezel-bed kentañ eo. Adalek an 10 a viz Ebrel 1918 hepken en em gavas Steenwerk gant ar brezel, pa voe tapet gant al Lu alaman. Chom a reas gantañ betek penn-kentañ miz Here 1918. Kroget e voe ar vered gant unanadoù stourm ha gant klañvdioù-brezel e miz Ebrel 1918 ; implijet e voe e miz Here 1918 adarre. 55 bez a voe enni, met brasaet e voe goude an arsav-brezel eus an 11 a viz Du 1918 gant bezioù degaset eus tachennoù-emgann Steenwerck, Niepkerke hag Armentières. 116 anezhe a zeu eus bered alaman Steenwerck. Daou soudard ag ar 1st Bn. King's Own (Royal Lancaster) Regiment, fuzuilhet e miz Ebrel 1915 evit bout bet dizertet, a zo douaret er vered.

### Bered ar C'hommonwealth: Trois Arbres Cemetery

| Bro | Niver a soudarded |
| Afrika ar Su | 1 |
| Aostralia | 470 |
| Indez | 1 |
| Kanada | 22 |
| Rouantelezh-Unanet | 997 |
| Zeland-Nevez | 213 |
| Hollad | 1 704 |
Ur vered ag ar Brezel bed kentañ eo. Digoret e voe ar vered gant an ospital-tachenn aostralian 2nd Australian Casualty Clearing Station e miz Gouere 1916. Implijet e voe betek penn-kentañ miz Ebrel 1918. D’an 11 a viz Ebrel 1918 e voe kemeret Trois Arbres gant al Lu alaman. Chom a reas gantañ betek penn-kentañ miz Here 1918. Implijet e voe ar vered adarre goude kiladenn an Alamaned. Goude arsav-brezel an 11 a viz Du 1918 e voe degaset bezioù eus tachennoù-emgann Steenwerck, Niepkerke, Belle ha Nieuwkerke. Pevar soudard, unan ag ar 2nd Bn. King's Own (Royal Lancaster) Regiment, unan ag ar 1/4th Bn. The Black Watch, unan ag ar 14th Bn. Canadian Expeditionary Force hag unan ag ar 1st Bn. Canterbury Regiment (New Zealand), fuzuilhet evit bout bet dizertet, a zo douaret er vered.

## Dave ha notennoù

* ↑ (fr)Pages 14-18
* ↑ (en)Lec’hienn Traces of War
* ↑ (en)WW1 Cemeteries
* ↑ (en)WW1 Cemeteries
* ↑ (en)WW1 Cemeteries
* ↑ (fr)Cassini hag EBSSA